Die werklike produksie per laktasie vir melk, bottervet en proteïen (faktore wat die melkprys beïnvloed) word vir elke koei bereken. Die doeltreffende produseerders word dus geïdentifiseer vir gebruik in toekomstige teelprogramme; ‘passasiers’ wat verliese vir die kudde veroorsaak, word ook uitgeken.
Intelingkoëffisiënte word gepubliseer vir alle diere en dui die dier se eie vlak van inteling as gevolg van die verwantskap van sy ouers aan. Inteling kan ook bereken word vir moontlike toekomstige parings, gebaseer op voorouer-inligting deur alle generasies wat op Logix beskikbaar is. Dit kan sodoende die vlakke van inteling in Suid-Afrikaanse melkrasse verlaag.